Syzygium
Syzygium aromaticum Plantae — Angiospermae Eudicotyledones  Rosidae  Ordo : Myrtales  Familia : Myrtaceae  Subfamilia : Myrtoideae  Tribus : Syzygieae  Genus : Syzygium  Gaertn.     Subdivisiones: Species Circa 1100; vide commentarium. Syzygium est genus plantarum florentium familiae Myrtacearum. Genus circa 1100 species comprehendit, et habet habitationem quae ab Africa et Madagascaria per Asiam Meridionalem ad orientem per Oceanum Pacificum extendit. Eius maxima diversitas a Malaysia ad Australiam septentrio-orientalem accidit, ubi multae species sunt tenuiter notae et in recta taxinomia non iam descriptae sunt. Aliquae Syzygii species esculentae per omnes zonas tropicas coluntur. Botanistae Syzygium et Eugenia (ca. 1000 species) saepissime confundunt, sed Eugenia est diversissima in zonis neotripicis. Syzygium et Eugenia sunt inter ignotissima plantarum vascularium genera. Plurimae Syzygii species sunt arbores et frutices sempervirentes. Nonnullae species coluntur plantae ornamentales ob eorum folia nitida, et nonnullae fructus esculentos producunt quos homines incoctos edunt et in fructu condito adhibent. Gravissima commercii species est Syzygium aromaticum, cuius gemmae siccae sunt condimentum magni momenti.